<classify> Baada ya kuandamwa na watu wengi katika mitandao ya kijamii, Muwekezaji wa klabu ya Simba Mohammed Dewji MO amejaribu kutuliza mpira kwa kueleza kuwa atabaki Simba daima. Jana mara baada ya klabu yake kufungwa goli moja na Mtibwa Sugar katika fainali za kombe la Mapinduzi huko visiwani Zanzibar Mo alitangaza kujiuzulu nafasi yake ya Mwenyekiti wa bodi ya klabu hiyo. Hata hivyo leo katika mtandao wa kijamii wa Twitter Mo amesema kilichotokea jana katika ukurasa wake hakikukusudiwa na ametoa kauli ya matumaini inayowatuliza wanamsimbazi huku akifutilia mbali twit yake ya jana usiku. What happened to my accounts yesterday was unfortunate. Tuko pamoja. Were going back to the league strong. Tunajipanga kwaajili ya ligi. Nawapongeza Mtibwa kwa kuchukuwa kombe. Mimi ni SIMBA damu damu. Nitabaki kuwa SIMBA! NguvuMoja Mohammed Dewji MO moodewji January 14, 2020  <topic>: MICHEZO 